Jeg er lige hjemvendt fra en fantastisk ferie i Vivis lejlighed sammen med min mor og min lille datter på halvandet år.
Lejligheden ligger i et roligt kvarter lidt uden for centrum, hvilket var perfekt for os. Jeg satte desuden pris på, at der var en stavblender mm. i køkkenet, så jeg selv kunne lave en del mad, og at der var en fin weekendseng, en højstol og to små stole til min datter.
Det eneste lille minus var, at gulvene ikke var særligt rene, men ellers var lejligheden generelt ren og pæn.
Vivi er meget gæstfri, hjælpsom og svarer med det samme, og jeg kan varmt anbefale Vivis lejlighed.